open-index/open-wikipedia-markdown huggingface dataset:
রফিকুল ইসলাম (বীর বিক্রম)

শহীদ **রফিকুল ইসলাম** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
রফিকুল ইসলামের জন্ম ভোলা জেলার দৌলতখান উপজেলার চর খলিফা গ্রামে। তার বাবার নাম সেকেন্দার আলী এবং মায়ের নাম মাসুমা খাতুন। তার স্ত্রীর নাম মমতাজ বেগম।

## কর্মজীবন
রফিকুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। এর অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ৩ নম্বর সেক্টরের পঞ্চবটী সাব-সেক্টরে যুদ্ধ করেন। পরে এস ফোর্সের অধীন নবগঠিত ১১ ইস্ট বেঙ্গল রেজিমেন্টে অন্তর্ভুক্ত হন।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ১২-১৪ ডিসেম্বরের মধ্যে আখাউড়ার পতনের পর মুক্তিযোদ্ধাদের একটি দল ব্রাহ্মণবাড়িয়ার সরাইল উপজেলার চান্দুরায় অগ্রসর হন। দলে ছিলেন নিয়মিত মুক্তিবাহিনীর এস ফোর্সের অধীন মুক্তিযোদ্ধারা। 'এ' দলের অধিনায়ক ছিলেন এ এস এম নাসিম (বীর বিক্রম)। সামনে থাকা ‘সি’ (চার্লি) দলের সদস্য ছিলেন রফিকুল ইসলাম। চার্লি দলের অধিনায়ক ছিলেন মো. নজরুল ইসলাম ভূঁইয়া (বীর প্রতীক)। চার্লি দলের দায়িত্ব ছিল কৌশলগতভাবে গুরুত্বপূর্ণ শাহবাজপুর সেতু দ্রুত দখল করা। সবশেষে ছিল ‘ডি’ (ডেল্টা) দল। এই দলে ছিলেন এস ফোর্সের অধিনায়ক কে এম শফিউল্লাহ (বীর উত্তম) এবং ব্যাটালিয়ন অধিনায়ক। 
রফিকুল ইসলাম ও তার সহযোদ্ধারা ধর্মনগর-হরষপুর-পাইকপাড়া হয়ে অগ্রসর হন সামনের দিকে। মুক্তিযোদ্ধাদের তিনটি দলের মধ্যে এ ও ডি দলের মধ্যে কিছুটা দূরত্ব ছিল এবং এই দুই দল যখন চান্দুরার কাছে ইসলামপুরে পৌঁছালে তখন একদল পাকিস্তানি সেনা উপস্থিত হয় সেখানে। শুরু হয় যুদ্ধ। সে সময় রফিকুল ইসলামের দল ছিল বেশ সামনে। খবর পেয়ে দ্রুত সেখানে ছুটে আসেন এবং পাকিস্তানিদের আক্রমণের প্রচণ্ডতায় দলের মুক্তিযোদ্ধারা বিপর্যস্ত হয়ে পড়লে একটি প্লাটুন নিরাপদ আশ্রয়ের জন্য পাশের তিতাস নদীর অপর পারে অবস্থান নেয়। এতে করে বাকি দুই প্লাটুনের একটি বিচ্ছিন্ন হয়ে পড়ে। অক্ষত থাকা প্লাটুনেই ছিলেন রফিকুল ইসলাম। তিনি ও তার অল্প কয়েকজন সহযোদ্ধা সাহসিকতার সঙ্গে পাকিস্তানি সেনাদের আক্রমণ করে প্রতিরোধ করেন। তাদের সাহসিকতায় বেঁচে যায় কে এম শফিউল্লাহর জীবন, কিন্তু যুদ্ধের একপর্যায়ে গুলিবিদ্ধ হয়ে শহীদ হন রফিকুল ইসলাম। সেদিন যুদ্ধে রফিকুল ইসলামসহ দুজন মুক্তিযোদ্ধা শহীদ এবং এ এস এম নাসিমসহ ১১ জন আহত হন এবং পাকিস্তান সেনাবাহিনীর ২৫ জন নিহত ও ১৪ জন বন্দী হয়। শহীদ দুই মুক্তিযোদ্ধাকে চান্দুরায় সমাহিত করেন। তাদের সমাধি সংরক্ষিত রয়েছে।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:ভোলা জেলার সামরিক ব্যক্তি
বিষয়শ্রেণী:দৌলতখান উপজেলার ব্যক্তি
ব্রায়ান হজসন

**ব্রায়ান হাটন হজসন** (জন্ম: ফেব্রুয়ারি ১, ১৮০০ (মতান্তরে ১৮০১) – মৃত্যু: মে ২৩, ১৮৯৪) একজন ব্রিটিশ পক্ষীবিদ, প্রাণীবিদ এবং প্রকৃতিবিদ। তার প্রধান কর্মক্ষেত্র ছিল ব্রিটিশ ভারত ও নেপালে। এসব অঞ্চলে তিনি ব্রিটিশ সরকারের কর্মকর্তা হিসেবে কর্মরত ছিলেন। তিনি প্রথমবারের মত হিমালয় অঞ্চলের অসংখ্য পাখি ও স্তন্যপায়ী প্রাণীর বিবরণ দেন। তার নামে কয়েক প্রজাতির পাখির নামকরণ করা হয়েছে। এসব নামের অধিকাংশই অ্যাডওয়ার্ড ব্লাইদের দেওয়া। এছাড়া তিব্বতি বৌদ্ধ মতবাদ নিয়ে গভীর গবেষণা করেন। ভাষাবিজ্ঞান ও ধর্মতত্ত্বের মত আরও অনেক বিচিত্র বিষয়েও তার রচনার সন্ধান পাওয়া যায়। তিনি ভারতীয় বিদ্যালয়সমূহের শিক্ষাপদ্ধতি ইংলিশে করার ব্যাপক বিরোধিতা করেন।

## পক্ষীবিজ্ঞান ও প্রাকৃতিক ইতিহাসে অবদান
thumb|''দ্য রেসিডেন্সি'', নেপালে হজসনের আবাস
হজসন নেপাল, সিকিম ও বাংলা থেকে প্রচুর প্রাকৃতিক ইতিহাসের সাথে সম্পর্কিত জীববৈজ্ঞানিক নমুনা সংগ্রহ করেন। তার সংগ্রহকৃত পাখির নমুনা ও বিভিন্ন প্রাণীর চামড়া তিনি পরে ব্রিটিশ মিউজিয়ামে দান করে দেন। তিনি তিব্বতি অ্যান্টিলোপ নামে সম্পূর্ণ নতুন এক প্রজাতির অ্যান্টিলোপ আবিষ্কার করেন। তার নামানুসারে প্রাণীটির নাম রাখা হয় *Pantholops hodgsonii*। এছাড়া তিনি আরও ৩৯ প্রজাতির স্তন্যপায়ী ও ১২৪ প্রজাতির পাখির বর্ণনা দেন যেগুলো কেউ আগে কখনও বর্ণনা করেনি। ব্রিটিশ মিউজিয়ামে হজসন ১৮৪৩ থেকে ১৮৫৮ সালের মধ্যে প্রায় ১০,৪৯৯টি জীববৈজ্ঞানিক নমুনা দান করেন। তার দান করা জিনিসপত্রের মধ্যে ছিল স্থানীয় আঁকিয়েদের অঙ্কিত বিপুল পরিমাণে ভারতীয় জীবজন্তুর রঙিন ছবি আর স্কেচ। পরবর্তীতে এসকল নমুনার সিংহভাগ জ্যুলজিক্যাল সোসাইটি অব লন্ডনে স্থানান্তরিত হয়।

তার অবদান ও কর্মকাণ্ড যথাযথ স্বীকৃতি পায়। রয়েল এশিয়াটিক সোসাইটি এবং লন্ডনের লিনিয়ান সোসাইটি তাকে সদস্য নির্বাচিত করে। জ্যুলজিক্যাল সোসাইটি অব লন্ডন তাকে প্রশংসাপত্র প্রদান করে।

## তথ্যসূত্র

## গ্রন্থপঞ্জি
* Barbara and Richard Mearns - *Biographies for Birdwatchers* 
* Lydekker, R. (1902) Some famous Anglo-Indian naturalists of the nineteenth century. Indian Review Vol.3:221-226
* Cocker, M. & Inskipp, C. (1988) A Himalayan ornithologist: The life and work of Brian Houghton Hodgson. Oxford University Press: Oxford. 89pp.
* Dickinson, E.C. Systematic notes on Asian birds. 52. An introduction to the bird collections of Brian Houghton Hodgson (1801–1894). Zoologische Mededelingen Leiden 80-5 (4), 21.xii.2006: 125-136. PDF
* 
* 
* Smith, M. A. 1941. Fauna of British India. Reptilia and Amphibia.
* Waterhouse, David M. (2004) The Origins of Himalayan Studies: Brian Houghton Hodgson in Nepal and Darjeeling, 1820-1858. Routledge. 

## বহিঃসংযোগ
* প্রাকৃতিক ইতিহাস জাদুঘর, লন্ডন
* (1863) Catalogue of the specimens and drawings of Mammalia and birds of Nepal and Tibet : presented by B. H. Hodgson, Esq., to the British Museum.

বিষয়শ্রেণী:১৮০০-এ জন্ম
বিষয়শ্রেণী:১৮৯৪-এ মৃত্যু
বিষয়শ্রেণী:পূর্ব ভারত কোম্পানির সরকারি কর্মচারী
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:নিউয়ার অধ্যয়ন পণ্ডিত
বিষয়শ্রেণী:পক্ষিবিজ্ঞানী
বিষয়শ্রেণী:রয়েল সোসাইটির সভ্য
সাংস্কৃতিক ভূদৃশ্য

**সাংস্কৃতিক ভূদৃশ্য** বলতে কোনো একটি স্থানের এমন এক অবস্থার কথা বলা হয় যেখানে প্রাকৃতিক বিভিন্ন উপাদান মানুষের তৈরী উপাদানের সাথে একত্রিত হয়ে উক্ত স্থানের জীবনযাত্রা ও দৃশ্যমান ব্যবস্থাকে পরিবর্তন করে এক নতুন আবহ দান করেছে।

## সংজ্ঞার্থ
সরল অর্থে, সাংস্কৃতিক ভূদৃশ্য ভূরূপের কৃত্রিম পরিবেশকে বোঝায়। সাংস্কৃতিক ভূদৃশ্য একটি জনগোষ্ঠীর উদ্ভাবিত সাংস্কৃতিক প্রলক্ষণের উদ্ভব, বিকাশ,বিবর্তন সবকিছুর দলিল।

## বৈশিষ্ট্য

## ধারণার ইতিহাস
সর্বপ্রথম কোনো ভৌগোলিক বর্ণনায় "সাংস্কৃতিক ভূদৃশ্য" ধারণাটি আমরা দেখতে পাই ১৯০৮ সালে অটো শ্লুটার-এর রচনায়। তবে, এই "ভূদৃশ্য" ধারনাটি ইউরোপীয় চিত্রকরেরা '১৬ শতক থেকেই ব্যবহার করে আসছিলো তাদের চিত্রকলায়।

## উদাহরণ
ওয়াল্ড হেরিটেজ কমিটি কর্তৃক নির্বাচিত কিছু সাংস্কৃতিক ভূদৃশ্য সংবলিত স্থানের তালিক নিচে দেয়া হলোঃ
* টোঙ্গারিও জাতীয় উদ্যান, নিউজিল্যান্ড (১৯৯৩ সালে নির্বাচিত)
* উলুরু-কাটা জুটা জাতীয় উদ্যান, অস্ট্রেলিয়া (১৯৯৪ সালে নির্বাচিত)
* ধানের চত্বর, ফিলিপাইনস্‌ (১৯৯৫ সালে নির্বাচিত)
* সিন্ত্রা, পর্তুগাল (১৯৯৫ সালে নির্বাচিত)
* হংজুর পশ্চিম হ্রদ এলাকা, চীন (২০১১ সালে নির্বাচিত)

## বহিঃসংযোগ
* UNESCO Webpage Article on 'Cultural Landscaeps' identifying all listed cultural landsapes গ্রহণ করা হয়েছেঃ ৯ জানুয়ারী, ২০০৮ তারিখে
* UNESCO World Heritage Committee's Operational Guidelines for the Implementation of the World Heritage Conventon গ্রহণ করা হয়েছেঃ ১১ নভেম্বর, ২০০৭ তারিখে
* UNESCO World Heritage Series publication entitled "World Heritage Cultural Landscapes 1992 - 2002 গ্রহণ করা হয়েছেঃ ৯ জানুয়ারী, ২০০৮ তারিখে
* PANNELL, S (2006) Reconciling Nature and Culture in a Global Context: Lessons form the World Heritage List. James Cook University, Cairns. গ্রহণ করা হয়েছেঃ ১১ নভেম্বর, ২০০৭ তারিখে
* International Federation of Landscape Architects Cultural Landscapes Committee গ্রহণ করা হয়েছেঃ ২৬ জানুয়ারী, ২০০৯ তারিখে


বিষয়শ্রেণী:সাংস্কৃতিক ভূগোল
বিষয়শ্রেণী:সংস্কৃতি শর্তাবলী
ইউনেস্কো কনভেনশন
কক্সবাজার মেডিকেল কলেজ

**কক্সবাজার মেডিকেল কলেজ** বাংলাদেশের কক্সবাজারে অবস্থিত একটি সরকারি মেডিকেল কলেজ। প্রতিষ্ঠানটি ২০০৮ সালে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয়ের অধিভুক্ত।

বর্তমানে এখানে প্রায় ৩০০ জন শিক্ষার্থী রয়েছে। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর ৭০ জন শিক্ষার্থী ভর্তি হওয়ার সুযোগ পান।

২০১৭ সাল থেকে মেডিকেল কলেজের স্থায়ী ক্যাম্পাস চালু হয়। একটি ছয়তলা একাডেমিক ভবনের পাশাপাশি রয়েছে ছাত্র-ছাত্রীদের জন্য পৃথক দুটো ছাত্রাবাস। অধ্যাপক ডা. সোহেল বকস বর্তমানে প্রতিষ্ঠানটির অধ্যক্ষের দায়িত্ব পালন করছেন।

প্রতিষ্ঠানটিতে ২১টি বিভিন্ন বিভাগে ৭৬ জন শিক্ষক কর্মরত আছেন।

এটি একটি ওয়ার্ল্ড ডিরেক্টরি অব মেডিকেল স্কুলস অধিভুক্ত মেডিকেল কলেজ।

## অবস্থান
ঝিলংজা, কক্সবাজার সদর, কক্সবাজার, বাংলাদেশ

## অবকাঠামো
কক্সবাজার মেডিকেল কলেজের স্থায়ী ক্যাম্পাস ৩০ একর জমির উপর প্রতিষ্ঠিত। এখানে রয়েছে ছয়তলা বিশিষ্ট একটি একাডেমিক ভবন, ছেলে ও মেয়েদের জন্য তিনতলা বিশিষ্ট দুইটি পৃথক ছাত্রাবাস, একটি দৃষ্টিনন্দন শহীদ মিনার ও একটি মসজিদ। মেডিকেল কলেজ হাসপাতাল এবং একটি আণবিক চিকিৎসা কেন্দ্রের ভবন নির্মাণাধীন রয়েছে।

## মেডিকেল কলেজ হাসপাতাল
এখনো স্থায়ী মেডিকেল কলেজ হাসপাতালে কার্যক্রম শুরু হয়নি।

ডান|থাম্ব|মূল ক্যাম্পাসের ডিজাইন

২৫০ শয্যাবিশিষ্ট কক্সবাজার সদর হাসপাতালটি বর্তমানে অস্থায়ী মেডিকেল কলেজ হাসপাতাল হিসেবে ব্যবহৃত হচ্ছে।

## বিভাগসমূহ

* এনাটমি বিভাগ
* ফিজিওলজি বিভাগ
* বায়োকেমিস্ট্রি বিভাগ
* ফরেনসিক মেডিসিন বিভাগ
* কমিউনিটি মেডিসিন বিভাগ
* প্যাথোলজি বিভাগ
* মাইক্রোবায়োলজি বিভাগ
* ফার্মাকোলজি বিভাগ
* সার্জারি বিভাগ
* মেডিসিন বিভাগ
* গাইনী ও প্রসূতিবিদ্যা বিভাগ
* নাক,কান ও গলা বিভাগ
* চক্ষু বিভাগ
* শিশু বিভাগ
* শিশু সার্জারি বিভাগ
* রেডিওলজি ও ইমেজিং বিভাগ
* অর্থোপেডিক্স বিভাগ
* হৃদরোগ বিভাগ
* ট্রান্সফিউশন মেডিসিন বিভাগ
* অবেদনবিদ্যা বিভাগ
* চর্মরোগ বিভাগ

## স্বেচ্ছাসেবী সংগঠনসমূহ
* সন্ধানী, কক্সবাজার মেডিকেল কলেজ ইউনিট
* মেডিসিন ক্লাব, কক্সবাজার মেডিকেল কলেজ ইউনিট

## চিত্রশালা
থাম্ব|একাডেমিক ভবন

থাম্ব|ছাত্রাবাস

থাম্ব|ছাত্রীনিবাস

থাম্ব|মসজিদ

## তথ্যসূত্র

## আরও দেখুন
* বাংলাদেশের মেডিকেল কলেজের তালিকা

## বহিঃসংযোগ

* কক্সবাজার মেডিকেল কলেজের অফিসিয়াল ওয়েবসাইট
* ওয়ার্ল্ড ডিরেক্টরি অব মেডিকেল স্কুলস

বিষয়শ্রেণী:বাংলাদেশের সরকারি মেডিকেল কলেজ
বিষয়শ্রেণী:কক্সবাজার জেলার মহাবিদ্যালয়
বিষয়শ্রেণী:চট্টগ্রাম বিশ্ববিদ্যালয়ের অধিভূক্ত শিক্ষাপ্রতিষ্ঠান
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের হাসপাতাল
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
বিষয়শ্রেণী:কক্সবাজারের ভবন ও স্থাপনা
ফ্রান্সিস ড্রেক

**স্যার ফ্রান্সিস ড্রেক** (জন্ম: ফেব্রুয়ারি-মার্চ ১৫৪০-মৃত্যু: ২৭শে জানুয়ারি, ১৫৯৬) () মহারাণী প্রথম এলিজাবেথের আমলের একজন ইংরেজ নৌ-সেনাপতি, সমুদ্র-অভিযাত্রী ও রাজনীতিবিদ। তিনি সমুদ্র-পথে বিশ্ব-ভ্রমণকারী ২য় ব্যক্তি (ফার্ডিনান্ড ম্যাগেলান-এর পর)। স্পেনিয়ার্ডদের সাথে ব্রিটিশদের নৌ-যুদ্ধে তিনি ব্রিটিশ নৌসেনাদের নেতৃত্ব দেন।

নিজ দেশ ইংল্যান্ডে তিনি একজন জাতীয় বীর হিসেবে পরিচিত থাকলেও অন্যান্য দেশে তাকে "জলদস্যু", "যুদ্ধবাজ", "ক্রীতদাস ব্যবসায়ী" প্রভৃতি হিসেবে সম্বোধন করা হতো; এমন-কি তাকে ধরিয়ে দেবার জন্য স্পেনের তৎকালীন রাজা পুরস্কার পর্যন্ত ঘোষণা করেছিলেন।

## জন্ম ও শৈশব
ফ্রান্সিস ড্রেক ১৫৪০ সালে ইংল্যান্ডের ডেভন অঞ্চলে জন্মগ্রহণ করেন। তার পিতার নাম এডমুন্ড ড্রেক (Edmund Drake) ও মাতার নাম মেরি মেলোয়ে (Mary Mylwaye)।

## সমুদ্র যাত্রা
ফ্রান্সিস ড্রেক ২৩ বছর বয়সে প্রথম সমুদ্র যাত্রা করেন।

## বিশ্ব-ভ্রমণ
১৫৭৭ সালে ইংল্যান্ডের প্লাইমাউথ বন্দর থেকে "প্যালিক্যান" নামক একটি জাহাজে করে তিনি বিশ্ব ভ্রমণে বের হোন এবং ১৫৮০ সালে ফিরে আসেন।

## সম্মননা
১৫৮১ সালে নৌপথে বিশ্ব-ভ্রমণ করার মাধ্যমে স্পেনিয়ার্ডদের সাথে সমুদ্র যাত্রায় প্রতিদ্বন্দিতার দ্বারা ইংরেজদের রাজ্য জয়ে বিশেষ অবদান রাখার জন্য রাণী ১ম এলিজাবেথ তাকে নাইটহুড উপাধী দেন।

## তথ্যসূত্র

## বহিঃসংযোগ
* The Circumnavigation
** Google Earth Tour of Drake's Circumnavigation
** Lesson plans for classroom use
* General sites
** Francis Drake
** Hand-colored map depicting Sir Francis Drake's attack on Saint Augustine from the State Archives of Florida
** In Drake's Wake – "The world's best Drake resource"
** Kraus Collection of Sir Francis Drake at the Library of Congress
** Mission to rescue Drake's body
** Oliver Seeler's website "Sir Francis Drake"
** Drake's methods of Navigation 


বিষয়শ্রেণী:১৫৪০-এ জন্ম
বিষয়শ্রেণী:১৫৯৬-এ মৃত্যু
বিষয়শ্রেণী:ইংরেজ নাবিক
বিষয়শ্রেণী:১৬শ শতাব্দীর অভিযাত্রী
বিষয়শ্রেণী:অরেগনের অভিযাত্রী
বিষয়শ্রেণী:অ্যাংলো-স্পেনীয় যুদ্ধ (১৫৮৫-১৬০৪)
বিষয়শ্রেণী:ব্রিটিশ ক্রীতদাস ব্যবসায়ী ও ক্রীতদাস ধারক
বিষয়শ্রেণী:সলিল সমাধি
বিষয়শ্রেণী:ইংরেজ বীরব্রতী
বিষয়শ্রেণী:বিশ্বের জলপথে প্রদক্ষিণকারী
বিষয়শ্রেণী:ইংরেজ অভিযাত্রী
বিষয়শ্রেণী:ক্যালিফোর্নিয়ার অভিযাত্রী
বিষয়শ্রেণী:মানুষ যারা সমুদ্রে মারা গেছে
বিষয়শ্রেণী:ইংরেজ বৌলস খেলোয়াড়
বিষয়শ্রেণী:টিউডার সময়কালের মানুষ
বিষয়শ্রেণী:ভূগোলবিদ
বিষয়শ্রেণী:ইংরেজ ভূগোলবিদ
বিষয়শ্রেণী:ভৌগোলিক আবিষ্কারক
বিষয়শ্রেণী:আমাশয়ে মৃত্যু
বিষয়শ্রেণী:নাইটস ব্যাচেলর
বিষয়শ্রেণী:ইংরেজ প্রাইভেটিয়ার
বিষয়শ্রেণী:অভ্যন্তরীণ মন্দিরের সদস্য
বিষয়শ্রেণী:১৫৪০-এর দশকে জন্ম
ফার্ডিনান্ড ম্যাগেলান

**ফার্ডিনান্ড ম্যাগেলান** (আনু. ১৪৮০ - ২৭ এপ্রিল, ১৫২১) (; , ; , ) নৌপথে পৃথিবী ভ্রমণকারী প্রথম ব্যক্তি। তিনি পর্তুগীজ হলেও স্পেনের রাজার প্রত্যক্ষ সহায়তায় সমুদ্র-অভিযানে বের হন ও "মসল্লার দ্বীপ"-এর পথ আবিস্কারের প্রচেষ্টা করেন।

## জন্ম ও শৈশব
ম্যাগেলান উত্তর পর্তুগালের এক অজ্ঞাত স্থানে জন্মগ্রহণ করেন।

## সমুদ্র অভিযান
১৫১৯ সালে ম্যাগেলানের নেতৃত্বে স্পেন থেকে এক সমুদ্র অভিযানের সুচনা হয় যা ৪ বছর পর ১৫২২ সালে সমগ্র পৃথিবী ঘুরে পুনরায় স্পেনে এসে পৌছে।

## সম্মননা
আন্তর্জাতিক মহাকাশ গবেষণার বিভিন্ন ক্ষেত্রে এই দ্বিগ্বিজয়ী বীরের নামানুসারে বিভিন্ন প্রকল্প গ্রহণ করা হয়।

## তথ্যসূত্র

## বহিঃসংযোগ
* Magellan's untimely demise on Cebu in the Philippines  from History House.
* EXPEDICIÓN MAGALLANES – JUAN SEBASTIAN ELCANO
* Encyclopaedia Britannica Ferdinand Magellan

বিষয়শ্রেণী:১৪৮০-এ জন্ম
বিষয়শ্রেণী:১৫২১-এ মৃত্যু
বিষয়শ্রেণী:আবিষ্কারের যুগ
বিষয়শ্রেণী:বিশ্বের জলপথে প্রদক্ষিণকারী
বিষয়শ্রেণী:প্রশান্ত মহাসাগরের পর্তুগিজ অভিযাত্রী
বিষয়শ্রেণী:চিলির অভিযাত্রী
বিষয়শ্রেণী:স্পেনীয় ঔপনিবেশিক ফিলিপাইনের ব্যক্তি
বিষয়শ্রেণী:পর্তুগিজ অভিযাত্রী
বিষয়শ্রেণী:পর্তুগালের সামুদ্রিক ইতিহাস
বিষয়শ্রেণী:১৫শ শতাব্দীর রোমান ক্যাথলিক
বিষয়শ্রেণী:১৬শ শতাব্দীর রোমান ক্যাথলিক
বিষয়শ্রেণী:১৬শ শতাব্দীর পর্তুগিজ ব্যক্তি
বিষয়শ্রেণী:ব্লেড অস্ত্র দ্বারা সংঘটিত মৃত্যু
বিষয়শ্রেণী:পর্তুগিজ রোমান ক্যাথলিক
বিষয়শ্রেণী:১৬শ শতাব্দীর পর্তুগিজ অভিযাত্রী
মাকাও

**মাকাও** বা **মাকাউ** (; ; , ), আনুষ্ঠানিকভাবে **গণপ্রজাতন্ত্রী চীনের বিশেষ প্রশাসনিক অঞ্চল মাকাও**  (**এমএসএআর**), হচ্ছে দক্ষিণ চীন সাগরের তীর সংলগ্ন চুচিয়াং নদীর ব-দ্বীপ অববাহিকার পশ্চিমাংশে অবস্থিত একটি শহর এবং চীনের একটি বিশেষ প্রশাসনিক অঞ্চল।‌‌ যার জনসংখ্যা প্রায় ৬৮০,০০০ জন। এবং আয়তন , এটি বিশ্বের সবচেয়ে ঘনবসতিপূর্ণ অঞ্চল।

পূর্বে একটি পর্তুগিজ উপনিবেশে, ১৫৫৭ সালে প্রথমত একটি বাণিজ্য কেন্দ্র হিসেবে‌ মিং রাজবংশ পর্তুগিজ মাকাও-এর অঞ্চলটি পর্তুগালকে ইজারা দিয়েছিল। একটি বার্ষিক রাজস্ব প্রদান করে, ১৮৮৭ সাল পর্যন্ত পর্তুগাল চীনা সার্বভৌমত্বের অধীনে অঞ্চলটি পরিচালনা করেছিল।

পরবর্তীতে পিকিঙের চীন-পর্তুগিজ চুক্তির মাধ্যমে পর্তুগাল দীর্ঘস্থায়ী ঔপনিবেশিক অধিকার লাভ করে।

ষোড়শ শতকের মাঝ থেকে ১৯৯৯ সাল পর্যন্ত মাকাও পর্তুগীজ শাসনাধীন ছিল। এটি ছিল চীনে সর্বশেষ ইউরোপীয় কলোনি। পর্তুগিজ ব্যবসায়ীরা ১৫৫০ সালের দিকে মাকাওয়ে প্রথম বসতি স্থাপন করে। ১৫৫৭ সালে চীনের সম্রাট মাকাওকে বাণিজ্য বন্দর হিসেবে পর্তুগালের কাছে ইজারা দেন। ১৮৮৭ সাল পর্যন্ত মাকাও চীনা প্রশাসনের অধীনে পর্তুগাল কর্তৃক শাসিত হয়েছিল। ১৮৮৭ সালে মাকাও পর্তুগীজ কলোনিতে রূপান্তরিত হয়। ১৯৯৯ সালের ১৯ ডিসেম্বর মধ্যরাতে মাকাওয়ের সার্বভৌমত্ব ও কর্তৃত্ব চীনের কাছে হস্তান্তর করা হয় এবং ২০ ডিসেম্বর থেকে চীনের পূর্ণ কর্তৃত্ব প্রতিষ্ঠিত হয়। চীনা-পর্তুগীজ যৌথ ঘোষণা ও মাকাওয়ের মৌলিক নীতি অনুসারে ২০৪৯ সাল পর্যন্ত এটি বিশেষ সার্বভৌম ক্ষমতা ভোগ করবে।

## তথ্যসূত্র

## বহিঃসংযোগ
* Portal of the government of Macau
* Government Information Bureau
* Macau Yearbook
* Cultural Affairs Bureau
* Gaming Inspection and Coordination Bureau
* 


বিষয়শ্রেণী:চীনের শহর
বিষয়শ্রেণী:চীনের শহর ও নগর বন্দর
বিষয়শ্রেণী:চীনে জনবহুল উপকূলবর্তী স্থান
বিষয়শ্রেণী:সাবেক পর্তুগিজ উপনিবেশ
বিষয়শ্রেণী:চীনে জুয়া খেলা
বিষয়শ্রেণী:ঐতিহাসিক ইহুদি সম্প্রদায়
বিষয়শ্রেণী:পার্ল নদী বদ্বীপ
বিষয়শ্রেণী:১৯৯৯-এ প্রতিষ্ঠিত রাষ্ট্র ও অঞ্চল
বিষয়শ্রেণী:চীনা ভাষাভাষী দেশ এবং অঞ্চলসমূহ
বিষয়শ্রেণী:পর্তুগিজ ভাষাভাষী দেশসমূহ
বিষয়শ্রেণী:গণপ্রজাতন্ত্রী চীনের বিশেষ প্রশাসনিক অঞ্চল
বিষয়শ্রেণী:পূর্ব এশিয়া
বিষয়শ্রেণী:গণপ্রজাতন্ত্রী চীন
বিষয়শ্রেণী:এশিয়ায় প্রাক্তন উপনিবেশ
বিষয়শ্রেণী:চীনের জনবহুল উপকূলীয় স্থান
বিষয়শ্রেণী:চীনের বন্দর শহর ও নগর
বিষয়শ্রেণী:পর্তুগিজভাষী দেশ ও অঞ্চল
বিষয়শ্রেণী:দক্ষিণ চীন সাগর
সবুজ বালিহাঁস

**সবুজ বালিহাঁস** (বৈজ্ঞানিক নাম: *Nettapus pulchellus*) Anatidae (অ্যানাটিডি) গোত্র বা পরিবারের অন্তর্গত *[[Nettapus]]* (নেট্টাপাস) গণের এক প্রজাতির অতি পরিচিত ছোট আকারের হাঁস। পাখিটি উত্তর অস্ট্রেলিয়া ও তার আশেপাশের অঞ্চলে দেখা যায়। সবুজ বালিহাঁসের বৈজ্ঞানিক নামের অর্থ *শোরগোল করা সুন্দরী হাঁস* (গ্রিক *netta* = হাঁস, *ops* = ডাকাডাকি; ল্যাটিন *pulcher* = সুন্দর)। সারা পৃথিবীতে এক বিশাল এলাকা জুড়ে এদের আবাস, প্রায় ১৯ লাখ বর্গ কিলোমিটার। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

## বিস্তৃতি

সবুজ বালিহাঁস উত্তর অস্ট্রেলিয়া, ইন্দোনেশিয়া, পূর্ব তিমুর ও পাপুয়া নিউগিনির স্থানীয় পাখি।

## দৈহিক বিবরণ ও স্বভাব
thumbnail|left|অপ্রাপ্তবয়স্ক সবুজ বালিহাঁস
[thumb|পুরুষ সবুজ বালিহাঁস, সাথে একজোড়া [ধলা বালিহাঁস। ১৯২২ সালে অঙ্কিত চিত্র]]
সবুজ বালিহাঁস বেশ ছোট আকারের হাঁস। এর দৈর্ঘ্য ৩০ থেকে ৩৬ সেন্টিমিটার। ডানার বিস্তৃতি ৪৮ থেকে ৬০ সেন্টিমিটার। ঠোঁট সূঁচালো ও ছোট। পুরুষ হাঁসের প্রজননকালীন চেহারা একরকম, প্রজনন পরবর্তী চেহারা আরেক রকম। প্রজননকালীন পুরুষ হাঁসের পিঠ উজ্জ্বল গাঢ় সবুজ। ঘাড় ও চাঁদিও সবুজ। গাল সাদাটে। দেহতল সাদা, তবে আঁশের মত কালো রেখাযুক্ত। ডানার প্রাথমিক উড্ডয়ন-পালক ও ডানা-ঢাকনি কালো, তবে মাধ্যমিক পালকগুলো কালচে-সবুজ। প্রজনন পরবর্তীকালে এ উজ্জ্বলতা থাকে না। ঠোঁট এমনিতে গাঢ় বাদামি, তবে ঠোঁটের দু'পাশ ও ডগা গোলাপি। পা সবজে-ধূসর। স্ত্রী হাঁসের ঘাড় সবুজ নয়। আর বাকিসব পুরুষ হাঁসের মত। অপ্রাপ্তবয়স্ক হাঁসের দেহ পুরুষ হাঁসের মতোই, কেবল চাঁদি বাদামি ও দেহের বর্ণ অনুজ্জ্বল।

সবুজ বালিহাঁস জলজ উদ্ভিদবহুল হ্রদ, বড় পুকুর ও অগভীর লেগুনে বিচরণ করে। সাধারণত ৫-১৫টি হাঁসের ছোট দলে দেখা যায়। তবে কখনও কখনও একই জায়গায় সারা বছর এক জোড়া হাঁসের দেখা মেলে। তার কারণ এরা সে জায়গার স্থান-কেন্দ্রিক প্রাণী। যে এলাকায় এরা থাকে সেখানকার জলাভূমি থেকে খাবার সংগ্রহ করে এবং পরিচিত একটি বা দু'টি গাছের খোঁড়লে বছরের পর বছর বাসা করে। ৮ থেকে ১২টি ডিম পাড়ে। ২৬ দিন পর ডিম ফুটে ছানা বের হয়।

## তথ্যসূত্র

## বহিঃসংযোগ
* ''Nettapus pulchellus'' , Oriental Bird Images.

বিষয়শ্রেণী:নেট্টাপাস
বিষয়শ্রেণী:জলচর পাখি
বিষয়শ্রেণী:এশিয়ার পাখি
বিষয়শ্রেণী:ওশেনিয়ার পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:অস্ট্রেলিয়ার পাখি
বিষয়শ্রেণী:পূর্ব তিমুরের পাখি
বিষয়শ্রেণী:পাপুয়া নিউ গিনির পাখি
বিষয়শ্রেণী:১৮৪২-এ বর্ণিত পাখি
অলকানন্দা

**অলকানন্দা** বা **অ্যালামন্ডা** বা **অ্যালামান্ডা** এক প্রকার *Allamanda* গণভুক্ত ও 'Apocynaceae' পরিবারভুক্ত গাছের ফুল। এই গাছের বৈজ্ঞানিক নাম *Allamanda cathartica* এবং ইংরেজিতে এই ফুলকে 'Golden Trumpet' বা 'Yellow Bell' নামে ডাকা হয়। এর আদিভূমি ব্রাজিল। রবীন্দ্রনাথ ঠাকুর ব্রাজিলের এই অ্যালামেন্ডা প্রজাতির ফুলের নামের সঙ্গে মিল রেখে নামকরণ করেন **অলকানন্দা**। হলুদ রঙের ফুলই বেশি দেখতে পাওয়া গেলেও হালকা বেগুনি রঙের ফুলও হয়ে থাকে।  বাগানের সৌন্দর্যবর্ধন ছাড়াও এটি ম্যালেরিয়ার চিকিৎসায় ব্যবহৃত হয়।

বড় আকারের হলুদ ফুলটি দেখতে খুবই সুন্দর। রৌদ্রকরোজ্জ্বল দিনে এটি সবচেয়ে ভালভাবে ফোটে। জল জমে থাকেনা এমন মাটিতে এটি ভাল জন্মায়। এটি অনেকটা লতাজাতীয় গাছ, তাই বেড়া বা লাঠিতে ভর দিয়ে বেড়ে ওঠে। ছেটে দিলে এটি গুল্ম হিসেবেও বেড়ে উঠতে পারে। না ছাটলে এটি ২০ ফুট পর্যন্ত লম্বা হতে পারে।। অলকানন্দার ২-৩ টা জাত আছে। এগুলি খয়েরি, ক্রীম, বিস্কুট, সাদা, হলুদ রঙের হয়ে থাকে।

## ছবি গ্যালারি

Golden Trumpet (Allamanda cathartica) in Hyderabad, AP W2 IMG 7699.jpg|ভারতের হায়দারাবাদে অ্যালামন্ডা
AllamandaCatharticaFlower.jpg|কেরালায় অ্যালামন্ডা
2010 07 15260 6313 Donghe Township, Taiwan.JPG|তাইওয়ানে অ্যালামন্ডা
Allamanda cathartica 4.jpg|কম্বোডিয়ায় অ্যালামন্ডা
Allamanda cathartica MHNT.jpg|অ্যালামন্ডা ফুলের বীজ (ক্যাপসুল)


## তথ্যসূত্র

## বহিঃসংযোগ
* Flora Brasiliensis: ''Allamanda cathartica''

বিষয়শ্রেণী:ফুল
বিষয়শ্রেণী:উদ্ভিদ
বিষয়শ্রেণী:ব্রাজিলের উদ্ভিদ
ইউরোপীয় ভাষা দিবস

[থাম্ব|300px|ইউরোপীয় আদিবাসী ভাষাগুলোর বিস্তরন মানচিত্র (codes according to [List of ISO 639-1 codes|ISO 639-1 and ISO 639-2)]]

**ইউরোপীয় ভাষা দিবস** ২৬ সেপ্টেম্বর তারিখে সমগ্র বিশ্ব ব্যাপী পালিত হয়। বিশ্বব্যাপী ইউরোপীয় ভাষার চর্চা ও গবেষণায় উদ্বুদ্ধ করা ও ছড়িয়ে দেয়ার অভিপ্রায়ে ২০০১ সালে ইউরোপীয় ভাষা বর্ষ সমাপ্তের পর ঐ বছরেরই ৬ ডিসেম্বর তারিখে কাউন্সিল অব ইউরোপ এই দিবসটি পালনের জন্য প্রস্তাবনা আনে যা পরবর্তীতে কাউন্সিল অব ইউরোপ ও ইউরোপীয় ইউনিয়ন - এই দুই সংস্থার যৌথ সম্মতিতে গৃহীত ও পালিত হয়।

## তথ্যসূত্র

* Breinstrup, Thomas, "2001 – Anno Europee de Linguas". *Panorama in Interlingua*, 2001, Issue 1.

## বহিঃসংযোগ
* European Day of Languages, - Council of Europe (en), (fr)
* European Day of Languages - Council of Europe 
* Communication on Multilingualism by the European Commission (November 22, 2005) (press release)
* European Day of Languages - UK
* AEGEE-EDL

বিষয়শ্রেণী:ইউরোপ কাউন্সিল
বিষয়শ্রেণী:ভাষা অর্জন
বিষয়শ্রেণী:ইউরোপীয় ইউনিয়নের ভাষা নীতি
বিষয়শ্রেণী:ধর্মনিরপেক্ষ ছুটির দিন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:আন্তর্জাতিক ভাষা উদ্‌যাপন
কাঁঠালীচাঁপা

**কাঁঠালীচাঁপা** বা **কাঁঠালচাঁপা** (বৈজ্ঞানিক নাম: *Artabotrys odoratissimus*) 'Annonaceae' পরিবারভুক্ত এবং *Artabotrys* গণভুক্ত এক প্রকার উদ্ভিদ ও তার ফুল। কাঁঠালীচাঁপার রঙ সবুজাভ হলুদ এবং পাকা কাঁঠালের মত তীব্র ঘ্রাণযুক্ত; একারণেই এর নাম হয়েছে কাঁঠালচাঁপা। এই গাছ আকারে বিশাল বলে ছোট বাগানের জন্য এটি উপযুক্ত নয়। এটি ছাটাই করে সুন্দর রাখতে হয়। বীজ বা কলমের মাধ্যমে এর বিস্তার ঘটানো হয়।

## আকার
এটি বড় আকারের কাষ্ঠল-লতানো গুল্ম জাতীয় উদ্ভিদ। বড় হলে নুয়ে পড়ে। ছোট ডালগুলো কাঁটায় রূপান্তরিত হতে পারে। পাতা উজ্জ্বল সবুজ, আয়ত-ভল্লাকার।

## আদিনিবাস
এর আদিভূমি দক্ষিণ চীন, মায়ানমার, ফিলিপাইন ও ভারতবর্ষ।

## ফুল
গাছে সারা বছরই ফুল হয় তবে গ্রীষ্ম ও বর্ষায় ফুল বেশি হয়। অপরিণত ফুলের রং কাঁচা সবুজ, পরিণত হলে পাকা কাঁঠালের গন্ধ ছড়ায়। এভাবে অনেকেই ফুল শনাক্ত করেন। রং হলদেটে বা সোনালি হলুদ, কাক্ষিক, পাপড়ির সংখ্যা ৬ এবং খোলা। ফুলের বোঁটা বাঁকা, আঁকশির গড়ন। গুচ্ছবদ্ধ ফল গোলাকার, দেখতে অনেকটা আঙুরের থোকার মতো এবং পাখিদের প্রিয়।

## তথ্যসূত্র

## বহিঃসংযোগ

বিষয়শ্রেণী:ফুল
বিষয়শ্রেণী:উদ্ভিদ
লম্বা সাদা মূলা

**মূলা** (, আক্ষরিক অর্থ "বৃহৎ মূল"; ; সরলীকৃত চীনা: , আক্ষরিক অর্থ "সাদা গাজর") এক প্রকার সবজি। এর বৈজ্ঞানিক নাম ***Raphanus sativus'' var. ''longipinnatus***। এটি হালকা গন্ধবিশিষ্ট, বড়, সাদা রঙের 'মূল' জাতীয় সবজি। এর আদিভূমি কন্টিনেন্টাল এশিয়া। হিন্দি ও উর্দুতে একে 'মূলি' বলা হয়। সেখান থেকে ইংরেজিতেও মূলি শব্দটি প্রচলিত হয়েছে।

## পুষ্টি মূল্য

## গুনাগুণ

কাঁচা মুলা খেলে কফ ও পিত্ত বৃদ্ধি পায়। কিন্তু বাত, কাশি হিক্কা রোগের জন্য মুলা উপকারী।

* মুলার ক্যারোটিনয়েডস চোখের দৃষ্টিশক্তি ঠিক রাখে এবং ওরাল, পাকস্থলী, বৃহদন্ত, কিডনী এবং কোলন ক্যান্সার প্রতিরোধে কাজ করে।
* মুলার ফাইটোস্টেরলস হৃৎপিণ্ড সুস্থ রাখতে সাহায্য করে।
* জন্ডিস আক্রান্ত হলে মুলা রক্তের বিলিরুবিনের কমিয়ে তাকে একটি গ্রহণযোগ্য মাত্রায় নিয়ে আসে যা কিনা জন্ডিসের চিকিৎসার জন্য অত্যন্ত কার্যকরী।
* মূলা মানুষের ক্ষুধাকে নিবৃত্ত করে এবং নকম ক্যালরিযুক্ত সবজি হওয়ায় দেহের ওজন কমাতে সাহায্য করে।
* অর্শের প্রধান কারণ হচ্ছে কোষ্ঠকাঠিন্য। প্রচুর আঁশ সমৃদ্ধ সব্জী মূলা খাদ্যের পরিপাক ক্রিয়াকে গতিশীল করে হজমে সহায়তা করে, যা অর্শ রোগের আশংকাকে নির্মুল করে দেয়।
* রক্ত পরিষ্কারক হিসেবে কাজ করে। সেই সাথে লিভার এবং পাকস্থলীর সমস্ত দুষন এবং বর্জ্য পরিষ্কার করে থাকে।
* মুলা কিডনি রোগসহ মূত্রনালির অন্যান্য রোগে উপকারী।
* শ্বেত রোগের চিকিৎসায় মূলা ফলদায়ক। এন্টি কারসেনোজিনিক উপাদান সমৃদ্ধ মুলার বীজ আদার রস এবং ভিনেগারে ভিজিয়ে আক্রান্ত জায়গায় লাগাতে হবে। অথবা কাঁচা মূলা চিবিয়ে খেলেও কাজ হবে।
* মুলার রসের সঙ্গে মধু মিশিয়ে খেলে কফ, মাথাব্যথা, অ্যাজমা নিয়ন্ত্রণ করা যায়।
* পোকামাকড়ের কামড় থেকে সৃষ্ট ক্ষত নিরাময়ে মুলার রস কার্যকরী।
* জ্বর এবং এর কারণে শরীর ফুলে যাওয়া কমাতে সাহায্য করে অত্যন্ত উপকারী সব্জী মূলা।
* ত্বক পরিচর্যায়ও মুলা ব্যবহৃত হয়, কারণ এটি অ্যান্টিসেপটিক হিসেবে কাজ করে। কাঁচা মুলার পাতলা টুকরা ত্বকে লাগিয়ে রাখলে ব্রণ নিরাময় হয়। এছাড়া কাঁচা মুলা ফেস প্যাক এবং ক্লিন্সার হিসেবেও দারুন উপকারী।

## সতর্কতা
যাদের থাইরয়েড গ্রন্থি, বুকজ্বলার সমস্যা আছে তাদের মুলা খাওয়ার ব্যাপারে সতর্কতা অবলম্বন করা উচিত।

## তথ্যসূত্র

## বহিঃসংযোগ

* Asian Radish at NutritionData.com

বিষয়শ্রেণী:সবজি
বিষয়শ্রেণী:উদ্ভিদ
বিষয়শ্রেণী:পাত সবজি
বিষয়শ্রেণী:সবজি মূল
বিষয়শ্রেণী:জাপানি রান্না শর্তাবলী
বিষয়শ্রেণী:এশীয় সবজি
বিষয়শ্রেণী:শাক
আন্সেরিফর্মিস

**আন্সেরিফর্মিস** পাখিদের একটি বর্গ। প্রায় ১৫০ প্রজাতির পাখি এ বর্গের অন্তর্ভুক্ত। জীবিত পাখিদের তিনটি গোত্র এ বর্গের অন্তর্ভুক্ত। বর্গগুলো হল: আনিমিডাই, আন্সেরানাটিডাই ও অ্যানাটিডাই। হাঁস, রাজহাঁস ও মরালরা এ বর্গের অন্তর্গত।

এ বর্গের সব সদস্য জলবহুল অঞ্চলে বসবাস ও চলাচলের জন্য অভিযোজিত। এরা সহজে পানিতে সাঁতার কাটতে ও ভেসে থাকতে পারে। সহজে সাঁতার কাটার জন্য এদের সকলের পা লিপ্তপাদ।

## বিবর্তন
[থাম্ব|বাম|শিল্পীর দৃষ্টিতে [ড্রোমর্নিথিডাই|ড্রোমর্নিথিড]]
এখন পর্যন্ত সবচেয়ে পুরোন আন্সেরিফর্ম হল অধুনা আবিষ্কৃত *[[ভেগাভিস]]*। ক্রিটেশাস যুগে এরা পৃথিবীতে বসবাস করত। গ্যালোয়ানসেরাই মহাবর্গ ভেঙে গ্যালিফর্মিস (মুরগিজাতীয় পাখি) ও আন্সেরিফর্মিস (হাঁসজাতীয় পাখি) নামে দু'টি পৃথক বর্গের উদ্ভব হয়েছে। প্রাচীন জীবাশ্ম বিশ্লেষণ করে দেখা গেছে ড্রোমর্নিথিড এবং সম্ভবত গ্যাস্টর্নিসদের সাথে আন্সেরিফর্মরা সম্পর্কিত। প্রাচীন আন্সেরিফর্মদের ঠোঁটের আকার-আকৃতি তাদের বংশধরদের ক্ষেত্রে খুব একটা বদলায়নি। এদের ঠোঁটের বিশেষ অভ্যন্তরীন গঠন ও জিহ্বার বিশেষ আকৃতি পুরো ঠোঁটকে একটি চোষকযন্ত্রে রূপ দেয়। যার ফলে ঠোঁটের আগা দিয়ে খুব সহজে পানি মুখের অভ্যন্তরে প্রবেশ করতে পারে এবং মুখের দু'ধারে গড়িয়ে পড়তে পারে না। *ল্যামেলাই* নামক এক বিশেষ ফিল্টারে পানি ছাঁকা হয় এবং ক্ষুদ্র খাদ্যকণা তাতে লেগে থাকলে তা খাওয়া হয়। স্ক্রিমারদের ঠোঁটের গঠন হাঁসদের মত নয়, বরং মুরগির সাথে তাদের ঠোঁটের মিল বেশি। তাদের ঠোঁটেও ল্যামেলাই থাকে।

আন্সেরিফর্মদের সাধারণ গঠন প্রায় একই রকম। কেবল তাদের খাদ্যগ্রহণ কৌশল ভিন্ন। রাজহাঁস ঘাস-লতাপাতা খায়; করাতঠুঁটি হাঁস মাছ ধরে খায়; ডুবুরি হাঁসেরা ডুব দিয়ে শিকার ধরে। হাঁসেরা তুলনামূলক হালকা আর ছোটোখাটোো, রাজহাঁসেরা একটু ভারি আর বড়সড়। মরালদের বড় প্যাঁচানো গলা থাকে।

## অন্তর্ভুক্ত গোত্রসমূহ

* **বর্গ আন্সেরিফর্মিস**
** †*[[ব্রন্টোর্নিস]]*?
** †গোত্র ড্রোমর্নিথিডাই?
** †গোত্র গ্যাস্টর্নিথিডাই?
** **আন্সেরেস** (প্রকৃত আন্সেরিফর্মিস)
*** গোত্র Anhimidae: স্ক্রিমার
*** গোত্র Anseranatidae: তাউরা রাজহাঁস
*** মহাগোত্র **অ্যানাটোইডাই**
*** গোত্র অ্যানাটিডাই
**** উপগোত্র ডেন্ড্রোকাইগ্নিনাই: সরালি (কখনও কখনও ডেন্ড্রোকাইগনিডাই নামে একটি পুরো গোত্রের মর্যাদা দেওয়া হয়)।
**** উপগোত্র থ্যালাসর্নিনাই: সাদা-পিঠ হাঁস।
**** উপগোত্র আন্সেরিনাই: রাজহাঁস ও মরাল।
**** উপগোত্র স্টিক্টোনেট্টিনাই: চ্যাপ্টাঠুঁটি হাঁস।
**** উপগোত্র প্লেক্ট্রোপ্টেরিনাই: স্পার-ডানা রাজহাঁস।
**** উপগোত্র টাডোর্নিনাই: চখাচখি-জাতীয় হাঁস ও রাজহাঁস।
**** উপগোত্র অ্যানাটিনাই: ভাসমান হাঁস (ভাসমান খাবারের উপর নির্ভরশীল)।
**** উপগোত্র অ্যাথিনাই: ডুবুরি হাঁস (কদাচিৎ অ্যানাটিনাইয়ের অন্তর্ভুক্ত হিসেবে গণ্য করা হয়)।
**** উপগোত্র মার্জিনাইMerginae: মার্গেঞ্জার ও অন্যান্য সামুদ্রিক হাঁস।
**** উপগোত্র অক্সিউরিনাই: ল্যাজা হাঁস ও অন্যান্য।
*** †গোত্র প্রেসবিওর্নিথিডাই: পানিকাটা রাজহাঁস।
*** †*[[ভেগাভিস]]*

## তথ্যসূত্র


বিষয়শ্রেণী:আন্সারিফর্মিস
বিষয়শ্রেণী:পাখির বর্গ
কলাবতী

**কলাবতী** বা **সর্বজয়া** (বৈজ্ঞানিক নাম: *Canna indica*; মারাঠী ভাষায়: करदळ, করদল; সংস্কৃত: वनकेळी, বনকেলী; सर्वजया, সর্বজয়া) হচ্ছে কানাসি পরিবারভুক্ত এবং *Canna* গণভুক্ত একপ্রকার উদ্ভিদ। এদের আদিভূমি হচ্ছে ক্যারিবীয় অঞ্চল ও আমেরিকার ক্রান্তীয় অঞ্চল। এটি বাগানের সৌন্দর্য-ফুল হিসবেও ব্যাপকভাবে লাগানো হয়। এটি বহুবর্ষজীবি উদ্ভিদ। লম্বায় এই গাছ জাতভেদে আধ থেকে আড়াই মিটার পর্যন্ত হয়। এর ফুল ক্লীব জাতীয়।

## চিত্রশালা

Image:Yellow kolaboti flower.jpg|হলুদ কলাবতী ফুল
Image:Red kolaboti flower.jpg|লাল কলাবতী ফুল
Image:hota-seed-canna.jpg|কলাবতীর গাছ, বীজাধার ও বীজ
Image:Canna indica (wild species) seeds.JPG|কলাবতী ফুল ও বীজ
Image:Canna Indica Leafs.jpg



## তথ্যসূত্র

বিষয়শ্রেণী:ফুল
বিষয়শ্রেণী:উদ্ভিদ
বিষয়শ্রেণী:আলংকারিক উদ্ভিদ
indica
বিষয়শ্রেণী:উত্তর আমেরিকার উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:ভোজ্য উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:দক্ষিণ আমেরিকায় উদ্ভূত ফসল
গ্যালোয়ানসেরাই

**গ্যালোয়ানসেরাই** (ইংরেজিতে Galloanserae) হল পক্ষীশ্রেণীর নিওগ্ন্যাথাই ক্লেডের অন্তর্গত একটি মহাবর্গ। পূর্বে এর নাম ছিল গ্যালোয়ানসেরি (Galloanseri)। দু'টি জীববৈজ্ঞানিক বর্গ নিয়ে মহাবর্গটি গঠিত: গ্যালিফর্মিস (মুরগিজাতীয়) ও আন্সেরিফর্মিস (হাঁসজাতীয়)। ইংরেজিতে এদের সবাইকে একত্রে *ফাউল* (Fowl) নামে অভিহিত করা হয়। মুরগিজাতীয় পাখিদের বলা হয় *ল্যান্ডফাউল* বা *গেইমফাউল* আর হাঁসজাতীয় পাখিদের ডাকা হয় *ওয়াটারফাউল* নামে।

## তথ্যসূত্র

## বহিঃসংযোগ

বিষয়শ্রেণী:গ্যালোয়ানসেরাই
বিষয়শ্রেণী:পাখির সাধারণ নাম
আশুতোষ চৌধুরী

**আশুতোষ চৌধুরী** (৫ ই নভেম্বর, ১৮৮৮-২৭ শে মার্চ, ১৯৪৪) ছিলেন বাঙালী কবি এবং লোকগীতি সংগ্রাহক। তিনি চট্টগ্রাম জেলার বোয়ালখালী উপজেলার কধুরখীল গ্রামে ১৮৮৮ সালে জন্ম গ্রহণ করেন। তার রচিত *ছেলেদের চট্টলাভূমি* গ্রন্থটি পড়ে রায়াবাহাদুর দীনেশচন্দ্র সেন মুগ্ধ হয়ে তাকে কলকাতা বিশ্ববিদ্যালয়ের উদ্যোগে ১৯২৫ সালে লোকগীতি সংগ্রাহক নিযুক্ত করেন।

## পালাগান সংগ্রহ
নিজাম ডাকাতের পালা, কাফন চোরা, ভেলুয়া, হাতি খেদার গান, কমল সদাগরের পালা, সুজা তনয়ার বিলাপ, নছর মালুম, নুরুন্নেছা ও কবরের কথা, পরীবানুর হঁলা, দেওয়ান মনোহর ও মজুনা ইত্যাদি। এসব পালাগান পূর্ববঙ্গ-গীতিকায় প্রকাশিত হয়েছে।

## সাহিত্য কর্ম
* গীতিকা (গানের সংকলন)
* আদম আশক (কাহিনিকাব্য)
* ব্যথার বাণী ও স্বপ্নের জয় (গাঁথাকাব্য)
* চট্টগ্রামী ভাষা ও সংস্কৃতি (অভিধান)

## তথ্যসূত্র

2)সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাংলা চরিতাভিধান ৫ ম সংস্করণ ৩য় মুদ্রণ পৃষ্ঠা ৮২

বিষয়শ্রেণী:১৮৮৮-এ জন্ম
বিষয়শ্রেণী:বাঙালি কবি
বিষয়শ্রেণী:চট্টগ্রাম জেলার কবি
বিষয়শ্রেণী:চট্টগ্রাম জেলার লেখক
বিষয়শ্রেণী:বাঙালি লেখক
বিশ্ব পর্যটন দিবস

**বিশ্ব পর্যটন দিবস** ২৭ সেপ্টেম্বরতারিখে সারা বিশ্বব্যাপী পালিত হয়ে থাকে। জাতিসংঘের অধীনস্থ বিশ্ব পর্যটন সংস্থার প্রত্যক্ষ তত্ত্বাবধানে ১৯৮০ সাল থেকে সকল সদস্য দেশে এটি পালিত হয়ে আসছে।

দিবসটির প্রধান উদ্দেশ্য হচ্ছে আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। এছাড়াও, পর্যটনের ভূমিকা সম্পর্কে জনসচেতনতা বৃদ্ধিসহ সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেয়া এ দিবসের অন্যতম লক্ষ্য।

## ইতিহাস
দ্বিতীয় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষি প্রতিষ্ঠান|বিশেষায়িত প্রতিষ্ঠানরূপে]] যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।

[thumb|right|250px|[বিশ্ব পর্যটন সংস্থা কর্তৃক নির্ধারিত বিশ্বের ৬টি পর্যটন অঞ্চল]]
১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে *বিশ্ব পর্যটন দিবস* পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।

## প্রতিপাদ্য বিষয়
২০২০ সালে দিবসটির প্রতিপাদ্য করা হয়েছে, “Tourism For All; Promoting Universal Accessibility” অর্থাৎ “সকলের জন্য পর্যটন; সার্বজনীন পর্যটনের অভিগম্যতা।" দিবসটির মূল উদ্দেশ্য হলো আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। পর্যটনের সম্পর্কে জনসচেতনতা বৃদ্ধির পাশাপাশি সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেওয়াও এই দিবসের অন্যতম লক্ষ্য।

## আরও দেখুন
* পর্যটন
* পর্যটন শিল্প
* বিশ্ব পর্যটন সংস্থা

## তথ্যসূত্র

## বহিঃসংযোগ
* World Tourism Day
* About World Tourism Day
* World Tourism Day Greetings and Messages,SMS Collection

বিষয়শ্রেণী:আন্তর্জাতিক উদ্‌যাপন
বিষয়শ্রেণী:জাতিসংঘের দিবস
বিষয়শ্রেণী:বিশ্ব পর্যটন সংস্থা
বিষয়শ্রেণী:সেপ্টেম্বর উদ্‌যাপন
আতাউস সামাদ

**আতাউস সামাদ** (জন্ম: ১৬ নভেম্বর, ১৯৩৭ - মৃত্যু: ২৬ সেপ্টেম্বর, ২০১২) বাংলাদেশের প্রখ্যাত সাংবাদিক ও কলামিস্ট। সাংবাদিকতায় বিশেষ অবদানের জন্য তিনি একুশে পদক লাভ করেন।

## জন্ম ও শিক্ষাজীবন
আতাউস সামাদের জন্ম ১৯৩৭ সালের ১৬ নভেম্বর ময়মনসিংহে। তাঁর পিতা আব্দুস সামাদ। তার মাতৃভূমি কিশোরগঞ্জ জেলার করিমগঞ্জ উপজেলার সতেরদরিয়া গ্রামে। তিনি ঢাকা বিশ্ববিদ্যালয় থেকে স্নাতকোত্তর ডিগ্রিলাভের পর ১৯৫৯ সালে সাংবাদিকতা শুরু করেন। তার স্ত্রীর নাম কামরুন্নাহার রেণু। তিনি দীর্ঘদিন প্রেস ইনস্টিটিউট অব বাংলাদেশে (পিআইবি) কর্মরত ছিলেন। তিনি এক ছেলে ও দুই মেয়ের জনক। 

## কর্মজীবন
১৯৫৯ সালে সাংবাদিকতা শুরু করেন আতাউস সামাদ। ১৯৬৯ ও ১৯৭০ সালে পূর্ব পাকিস্তান ইউনিয়ন অব জার্নালিস্টের (ইপিইউজে) সাধারণ সম্পাদক ছিলেন। ১৯৬৫ সাল থেকে ১৯৬৯ সাল পর্যন্ত পাকিস্তান অবজারভারের চিফ রিপোর্টারের দায়িত্ব পালন করেন। বাংলাদেশ স্বাধীন হওয়ার পর ১৯৭২ সাল থেকে ১৯৭৬ সাল পর্যন্ত তিনি নয়াদিল্লিতে বাংলাদেশ সংবাদ সংস্থার (বাসস) বিশেষ সংবাদদাতা হিসেবে কাজ শুরু করেন। এ ছাড়া তিনি ১৯৮২ সাল থেকে টানা ১২ বছর বিবিসি ওয়ার্ল্ড সার্ভিস নিউজের বাংলাদেশ সংবাদদাতা ছিলেন। সর্বশেষ তিনি দৈনিক আমার দেশ পত্রিকার উপদেষ্টা সম্পাদক ছিলেন। এছাড়া তিনি সাপ্তাহিক ‘এখন’ এর সম্পাদক ছিলেন। বেসরকারি টেলিভিশন এনটিভি’র নির্বাহী প্রধান হিসেবেও তিনি দায়িত্ব পালন করেছেন। সাংবাদিকতার পাশাপাশি আতাউস সামাদ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের খণ্ডকালীন শিক্ষক হিসেবেও কাজ করেছেন।

## পুরস্কার ও সম্মাননা
সাংবাদিকতায় বিশেষ অবদানের জন্য তিনি একুশে পদক লাভ করেন।

## পরিবার
তাঁর পিতা আব্দুস সামাদ। আজিজুস সামাদ তাঁর ভাই এবং মুক্তিযোদ্ধা আশফাকুস সামাদ তাঁর ভ্রাতুষ্পুত্র। তাঁর স্ত্রী কামরুন নাহার রেণু সাহিত্যিক ফরিদ উদ্দিন খাঁ-র ভাগ্নি এবং অ্যাডভোকেট সিরাজুল হকের বোন। তাঁর ভাগ্নে আইনমন্ত্রী আনিসুল হক।
## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী
বিষয়শ্রেণী:ময়মনসিংহের ব্যক্তি
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
বিষয়শ্রেণী:আজিমপুর গোরস্থানে সমাধিস্থ
বিষয়শ্রেণী:কিশোরগঞ্জ জেলার ব্যক্তি
আস্কর আলী পণ্ডিত

**আস্কর আলী পণ্ডিত** (১৮৪৬–মার্চ ১১, ১৯২৭) একজন বাঙালি লোককবি, প্রাচীন পুঁথি রচয়িতা, গীতিকার এবং লোকশিল্পী। তার উল্লেখযোগ্য পুঁথির মধ্যে রয়েছে *জ্ঞান চৌতিসা* ও *পঞ্চসতী প্যারজান*।

## প্রারম্ভিক জীবন
১৮৪৬ সালে (মতান্তরে ১৮৫৫) চট্টগ্রামের সাতকানিয়া উপজেলার পুরানগড় ইউনিয়নে জন্মগ্রহণ করেন। পরবর্তীতে পটিয়া উপজেলার শোভনদন্ডী গ্রামে বসবাস শুরু করেন। তার পিতা মোশাররফ আলী, পিতামহ দোলন ফকির ও প্রপিতামহ বাছির মোহাম্মদ। তার এক ভাই আমিরজান এবং চার বোনেরা হলেন রহিমজান, ফুলজান, সাহেব জান ও মেহেরজান। নয় বছর বয়সে তার পিতা মারা যান। *জ্ঞান চৌতিসা* নামক তার এক লেখনীতে তিনি নিজ আত্মকথা বর্ণনা করেছেন এভাবে-

তথা হীন মুই দীন আস্কর আলী নাম
দুঃখের বসতি এই শোভনদন্ডী গ্রাম।
ধনজনহীন আর বুদ্ধি বিদ্যাহীন
তেকারণে নিজ কর্ম্মে নয় মনলিন।
জনক মোসরফ আলী গুণে সুরচির
তান পিতা নাম শ্রেষ্ঠ দোলন ফকির।


পণ্ডিত আস্কর আলী আধ্যাত্মিক সাধক ছিলেন। *জ্ঞান চৌতিসা* রচনায় তিনি লিখেছেন-

ধনজন হীন বিদ্যা শিখিতে না পারি।
কিঞ্চিত দিলেক প্রভু সমাদর করি।


## ব্যক্তিগত জীবন
আস্কর আলী পণ্ডিতের তিন স্ত্রী। প্রথম স্ত্রী রাহাতুন নেছা, দ্বিতীয় স্ত্রী মিছরি জান ও তৃতীয় স্ত্রী আতর জান। সন্তানেরা হলেন প্রথম স্ত্রীর লতিফা খাতুন প্রকাশ লেইস্যা খাতুন, দ্বিতীয় স্ত্রীর-আবদুল ছমদ ও বাচা মিয়া, তৃতীয় স্ত্রীর আবদুর রশিদ, ছমন খাতুন, বদলসহ মোট ৬ সন্তান।

**বাচা মিয়া**

**মরহুম মোঃ ইসমাঈল**

* ইঞ্জিনিয়ার জাহাঙ্গীর আলম

ক)আজমাঈন যাওয়াদ তাসিন

খ) আইনান তাজরিয়ান

গ) তান্নুম তাজরিয়ান

* আলমগীর হোসেন

ক) আমিরুল মোমেনিন তাজিম

**মরহুম মোঃ ইসহাক চৌধুরী** (১৯৫৫-২০০৯)

* মরহুম মোঃ তৈয়বুল আলম (১৯৮২-২০২০)

ক) তাহিনূর জান্নাত তাহিয়া

* জান্নাতুল নাঈম
* জান্নাতুল নাছরিন

* সাবের আহমেদ

ক)আফিফুল জাওয়াদ তারিফ

## রচনা
থাম্ব|150px|আস্কর আলী পণ্ডিতের বর্গসাস্ত্র বা মাত্রি-ভাষার প্রথম সংস্করণের (১৩২১) প্রথম পৃষ্ঠা

আস্কর আলী পণ্ডিত অসংখ্য মরমী গানের রচয়িতা। *কি দুঃখ দি গেলা মোরে* এবং *ডাইলেতে লড়ি চড়ি বইও* তার লেখা গানের মধ্যে অন্যতম। জ্ঞানচৌতিসা, পঞ্চমতী, পেয়ারজান, নীলাপতি, চম্পাবতি, চাতক, আজল বকসু, সোনাইর বারমাসি, চান্দ্রমাস, তমিম জালাল প্রভৃতি বইগুলি তার উল্লেখযোগ্য রচনা।

* বর্গশাস্ত্র,
* নন্দবেহার,
* নন্দক বিলাস
* গীত বারমাস
* সতী সঙ্গিনী
* নন্দসাগর
* হাদিস বাণী
* নাটকঃকাজীর পাট।

## মৃত্যু
আস্কর আলী পণ্ডিত ১১ মার্চ, ১৯২৭ সালে মৃত্যু বরণ করেন।

## সম্মাননা
আস্কর আলী পণ্ডিতের স্মৃতি রক্ষার্থে *আস্কর আলী পণ্ডিত স্মৃতি সংসদ* নামে একটি সংগঠন চালু রয়েছে।

**সম্মাননা স্বর্ণ স্মারক-** মুজিব শতবর্ষ-২০২২ *পটিয়া ফাউন্ডেশন*

**অমর একুশে সম্মাননা ২০২৩ ''-*** *পটিয়া পৌরসভা''
* শেফালী ঘোষ
* আবদুল গফুর হালী

## তথ্যসূত্র

## বহিঃসংযোগ

বিষয়শ্রেণী:১৮৪৬-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:চট্টগ্রাম জেলার কবি
বিষয়শ্রেণী:চট্টগ্রাম জেলার সঙ্গীতশিল্পী
বিশ্ব জলাতঙ্ক দিবস

**বিশ্ব জলাতঙ্ক দিবস** প্রতি বছর ২৮ সেপ্টেম্বর বিশ্বব্যাপী পালিত হয়। অ-লাভজনক প্রতিষ্ঠান গ্লোবাল এলায়েন্স ফর রেবিজ কন্ট্রোল তার মার্কিন যুক্তরাষ্ট্র এবং যুক্তরাজ্যের দফতর থেকে এ দিবস পরিচালনায় প্রধান সমন্বয়ের ভূমিকা পালন করে।

"রেবিজ" বা "জলাতঙ্ক" হচ্ছে ভাইরাস গঠিত একটি রোগ যা সাধারণত কুকুর, শেয়াল, বাদুড় প্রভৃতি উষ্ণ রক্তের প্রাণীদের মধ্যে দেখা যায়। এটি এক প্রাণী থেকে আরেক প্রাণীতে পরিবাহিত হতে পারে তার লালা বা রক্তের দ্বারা। বিশ্বের প্রায় সকল দেশের প্রাণীর মধ্যেই এই রোগের প্রাদুর্ভাব দেখা যায়। প্রতি বছর বিশ্বে যত মানুষ কুকুরের দ্বারা আক্রান্ত হয়ে মারা যায় তার ৯৯ শতাংশই এই রোগের কারণে হয়।

## ইতিহাস

## লক্ষ্য ও উদ্দেশ্য

## কর্মসূচীসমূহ

বিশ্ব জলাতঙ্ক দিবস উপলক্ষে পালিত অনুষ্ঠানমালার মধ্যে প্রধান হচ্ছে বিশ্বব্যাপী জলাতঙ্ক রোগের বর্তমান অবস্থা বিষয়ে পর্যালোচনা, এর প্রেক্ষিতে করণীয় বিষয়ে জনসচেতনতা তৈরি ও বৃদ্ধির লক্ষ্যে সাধারণ জনগণ, চিকিৎসক এবং সরকারী-বেসরকারী  কর্তৃপক্ষের সমন্বয়ে সচেতনতামূলক আলোচনা অনুষ্ঠানের আয়োজন করা। এছাড়াও এই রোগ সম্পর্কে সাধারণ জনগণকে শিক্ষা ওসচেতন করার জন্য এই দিনে বিশেষ র‌্যালী বা শোভাযাত্রা, বিনামূল্যে টীকা প্রদান প্রভৃতি কর্মসূচী গ্রহণ করা হয়।

## আরও দেখুন
* জলাতঙ্ক
* বিশ্ব এইডস দিবস
* বিশ্ব ক্যান্সার দিবস
* বিশ্ব হেপাটাইটিস দিবস
* বিশ্ব যক্ষ্মা দিবস

## তথ্যসূত্র

## বহিঃসংযোগ
* অফিসিয়াল সাইট 
* রেবিজ নিয়ন্ত্রণে সচেতনতা তৈরি 
* Centers for Disease Control & Prevention - Rabies information
* World Health Organization Rabies information
* Pan American Health Organization - Rabies information
* American Veterinary Medical Association - Rabies information
* US Department of Agriculture - National Rabies Management Program
* Educational Videos on Rabies 

বিষয়শ্রেণী:সেপ্টেম্বর উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:রেবিজ
বিষয়শ্রেণী:২০০৭-এ প্রতিষ্ঠিত পুনরাবৃত্ত ঘটনা
লিয়াওনিং (চীনা বিমানবাহী রণতরী)

**লিয়াওনিং** চীনের প্রথম বিমানবাহী রণতরি। বিমানবাহী জাহাজটি ৩০০ মিটার (৯৯০ ফুট) দীর্ঘ। পূর্ব চীন সাগর নিয়ে জাপান, ফিলিপাইন, ভিয়েতনাম, ইন্দোনেশিয়াসহ কয়েকটি দেশের সঙ্গে উত্তেজনাপূর্ণ সময়ে চীনের এই জাহাজ আনুষ্ঠানিকভাবে মোতায়েন করা হয়েছে। সমুদ্রে বিরোধ নিয়ে জাপানের সঙ্গে উত্তেজনাপূর্ণ সময়ে লিয়াওনিংয়ের সাগরে ভাসাকে সমুদ্রসীমা নিয়ে চীনের উচ্চাকাঙ্ক্ষার বিষয়টি প্রকাশিত হয়েছে বলে মনে করা হচ্ছে।  সাবেক সোভিয়েত ইউনিয়নে নির্মিত একটি জাহাজ কিনে সংস্কার করে এ রণতরি তৈরি করা হয়েছে। চীনের প্রতিরক্ষা মন্ত্রণালয় জানিয়েছে, এখন জাহাজটি কোনো অভিযানে অংশ নেবে না। এটি প্রশিক্ষণের কাজে ব্যবহার করা হবে।
 
চীনের রাষ্ট্রীয় বার্তা সংস্থা সিনহুয়া জানিয়েছে, চীনের প্রেসিডেন্ট হু জিনতাও, প্রধানমন্ত্রী ওয়েন জিয়াবাওসহ শীর্ষ নেতাদের উপস্থিতিতে ডালিয়ান বন্দরে বিশেষ অনুষ্ঠানের মাধ্যমে লিয়াওনিং নৌবাহিনীর কাছে হস্তান্তর করা হয়। চীনের প্রতিরক্ষা মন্ত্রণালয়ের এক বিবৃতিতে বলা হয়, *আমাদের সার্বিক যুদ্ধের সামর্থ্য বাড়াতে নৌবাহিনীতে এই বিমানবাহী জাহাজের সংযোজন খুব গুরুত্বপূর্ণ। এটি আমাদের নিরাপত্তা, গভীর সমুদ্রে বিভিন্ন ধরনের হুমকি মোকাবিলা ও সার্বভৌমত্ব রক্ষার সামর্থ্য বাড়াবে।*

লিয়াওনিংয়ের পূর্ব নাম ছিল ভ্যারেজ। ১৯৮০ সালে সোভিয়েত নৌবাহিনী এটি তৈরি করে। তবে কাজ অসম্পূর্ণ ছিল। ১৯৯১ সালে সোভিয়েত ইউনিয়নের পতনের সময় এটি ইউক্রেনে ছিল। চীনের পিপলস লিবারেশন আর্মির (পিএলএ) সঙ্গে সম্পর্কযুক্ত একটি চীনা প্রতিষ্ঠান জাহাজটি কিনে নেয়। প্রতিষ্ঠানটির উদ্দেশ্য ছিল জাহাজটি দিয়ে ম্যাকাও দ্বীপে ভাসমান বিনোদনকেন্দ্র স্থাপন করা। তবে চীন ২০০১ সালে জাহাজটি নিয়ে নেয় এবং ২০১১ সালের জুন মাসে চীনের সামরিক বাহিনী নিশ্চিত করে, সংস্কার করে এটিকে চীনের প্রথম বিমানবাহী জাহাজ হিসেবে ব্যবহার করা হবে। জাহাজটি অভিযানের জন্য পুরোপুরি প্রস্তুত করতে আরও কয়েক বছর সময় লাগতে পারে।

## তথ্যসূত্র

## বহিঃসংযোগ
* VaryagWorld.com
* Transformation of the Varyag into a PLAN Aircraft Carrier 
* "Varyag Aircraft Carrier" article on sinodefence.com
* Actual physical location in the World
* Satellite Photo of Varyag in in Dalian, China from Google Maps

বিষয়শ্রেণী:সোভিয়েত ইউনিয়নের নির্মিত জাহাজ
বিষয়শ্রেণী:১৯৮৮-এর জাহাজ
বিষয়শ্রেণী:ডালিয়ানের ইতিহাস
বিষয়শ্রেণী:ম্যাকাওর ইতিহাস
বিষয়শ্রেণী:সোভিয়েত ইউনিয়ন পরিত্যক্ত সামরিক প্রকল্প
বিষয়শ্রেণী:পিপলস লিবারেশন আর্মি নৌবাহিনীর বিমানবাহী রনতরী
বিষয়শ্রেণী:অ্যাডমিরাল কুজনেটসভ-শ্রেণির বিমানবাহী রণতরী
উদ্ভাবক দিবস

বিশ্বের বিভিন্ন দেশ তাদের স্বনামধন্য স্বদেশী উদ্ভাবকদের সম্মান জানানোর জন্য ঐসব উদ্ভাবকের উদ্দেশ্যে একটি বিশেষ দিন নির্দিষ্ট করে যা **উদ্ভাবক দিবস** নামে পরিচিত। এই দিনগুলো সাধারণত: কোনো উদ্ভাবকের জন্মদিন বা বিশেষ কোনো কিছু আবিষ্কারের দিনকে নির্দেশ করে থাকে। বিশ্বের বিভিন্ন দেশ তাদের স্ব-স্ব উদ্ভাবকের জন্য এরূপ দিন নির্দিষ্ট করার বিশ্ব ব্যাপী এটি একেক দেশে একেক দিন উযযাপিত হয়ে থাকে।

## দেশ অনুযায়ী
### আজেন্টিনা
১৯৮৬ সাল থেকে ২৯ সেপ্টেম্বর বল পয়েন্ট কলমের উদ্ভাবক লাযলো জোসেফ বিরো-এর জন্মদিনে আজেন্টিনায় "উদ্ভাবক দিবস'' পালন করা হয়।

### যুক্তরাস্ট্র
টমাস আলভা এডিসন-এর জন্মদিন ১১ ফেব্রুয়ারি তারিখে যুক্তরাস্ট্রে উদ্ভাবক দিবস পালন করা হয়।

## আরো দেখুন
* বিশ্ব পুস্তক ও স্বত্ত্বাধিকার দিবস

## তথ্যসূত্র

*
বিষয়শ্রেণী:ফেব্রুয়ারি উদ্‌যাপন
বিষয়শ্রেণী:জুন উদ্‌যাপন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:নভেম্বর উদ্‌যাপন
বিষয়শ্রেণী:ধর্মনিরপেক্ষ ছুটির দিন
আন্তর্জাতিক কফি দিবস

থাম্ব|পৃথিবীব্যাপী লক্ষ লক্ষ ব্যক্তি কপি পানের মধ্য দিয়ে এই দিবস পালন করে।

**আন্তর্জাতিক কফি দিবস (১ অক্টোবর)**  বিশ্বের কোনো কোনো অঞ্চলে **কফি দিবস** বা কোথাও কোথাও **জাতীয় কফি দিবস** নামেও পরিচিত। বিশ্ব ব্যাপী এই দিনটি ১ অক্টোবর তারিখে পালিত হয়ে থাকে। প্রথম আনুষ্ঠানিক তারিখ ছিল ১ অক্টোবর ২০১৫, তৎকালীন আন্তর্জাতিক কফি সংস্থা  সম্মত হয়েছিল এবং মিলানে চালু হয়েছিল।  এই দিনটিতে কফিপ্রেমীরা তাদের প্রিয় এই পানীয়টি উৎসাহ উদ্দীপনার মাধ্যমে পান করে থাকে।

## জাতীয় কফি দিবস
থাম্ব|160px|A cup of coffee

## তথ্যসূত্র

বিষয়শ্রেণী:কফি
বিষয়শ্রেণী:সেপ্টেম্বর উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:খাদ্য ও পানীয় সম্পর্কিত উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:জানুয়ারি উদ্‌যাপন
বিষয়শ্রেণী:এপ্রিল উদ্‌যাপন
বিষয়শ্রেণী:মে উদ্‌যাপন
বিষয়শ্রেণী:জুন উদ্‌যাপন
চ্যুইং গাম

thumbnail|right
alt=ফলের স্ট্রাইপ গাম স্টিকস|থাম্ব|ফলের স্ট্রাইপ গাম স্টিকস
**চুইং গাম** () এক ধরনের প্রাকৃতিক চিনি কিংবা কৃত্রিম মিষ্টিজাতীয় সুগন্ধযুক্ত ক্যান্ডিবিশেষ। এছাড়াও এতে মিন্টের ন্যায় সুগন্ধ রয়েছে। সাধারণ জনগণ বিশেষ করে তরুণ জনগোষ্ঠী মজা ও আনন্দ পাবার উদ্দেশ্যেই মূলতঃ চুইং গাম চিবোয়। দাঁত পরিষ্কার রাখতেও এটি সবিশেষ সহায়তা করে। চিবানোর পূর্বে চুইং গাম নরম কিংবা শক্ত উভয়ই হতে পারে যা পরবর্তীকালে মুখে বেশ নরম অনুভূত হয়।

## ইতিহাস
কমপক্ষে পাঁচ হাজার বছর পূর্বে প্রস্তর যুগে বিভিন্ন আকৃতির চুইং গামের প্রচলন হয়েছিল বলে জানা যায়। তৎকালীন ফিনল্যান্ডের *ইলি-ই* এলাকায় এ ধরনের বার্চ বৃক্ষের কষ দিয়ে তৈরী চুইং গামে দাঁতের ছাপের অস্তিত্ব পাওয়া গেছে। গাছের বাকলের ঐ আঠালো পদার্থে জীবাণুনাশক উপাদান ও অন্যান্য চিকিৎসা সহযোগী বিষয়াবলী অন্তর্ভুক্ত ছিল বলে ব্যাপকভাবে বিশ্বাস করা হয়। প্রাচীন আজটেক সভ্যতায় সফেদা গাছের বাকলে সৃষ্ট আঠালো কষকে ঘিরে চুইং গাম তৈরী করা হতো। তখন নারীগণ চুইং গামকে মুখের সজীবতা রক্ষার্থে বিশেষভাবে ব্যবহার করতো।

এছাড়াও, প্রাচীন গ্রীসে বিভিন্ন ধরনের চুইং গাম ব্যবহৃত হতো। গ্রীকদের তৈরী চুইং গাম ছিল মূলতঃ ম্যাসটিক গাম যা ম্যাসটিক গাছের রজন। পরবর্তীকালে লেবাননে ম্যাস্টিক সুগন্ধযুক্ত চুইং গাম বিক্রয় করা হতো। অন্যান্য অনেক দেশে বিভিন্ন বৃক্ষ, ঘাস ও রজনের নির্যাস থেকে প্রস্তুত করা হতো।

## স্বাস্থ্যে প্রভাব
চিনি-বিহীন কিন্তু চিনির পরিপূরক হিসেবে জাইলিটল সহযোগে প্রস্তুতকৃত চুইং গাম দাঁতের গর্ত তৈরী এবং দন্ত ক্ষয় কমায়। দন্ত ক্ষয় রোধে উপকারী *<u>স্ট্রিপটোকোকাস</u>* *<u>মিউটান্স</u>* নামীয় ব্যাক্টেরিয়ার বংশবৃদ্ধি বিস্তারে জাইলিটল কাজ করে। ফ্রুটকোজ ছাড়া অন্যান্য ধরনের চিনির উপস্থিতিতে এ ব্যাক্টেরিয়া উৎপন্ন হয়। দৈনিক ৩.৪৪ গ্রামের নিচে জাইলিটল অকার্যকর; কিন্তু ১০.৩২ গ্রামের বেশীমাত্রার জাইলিটল গ্রহণ কোন অতিরিক্ত সুবিধা বয়ে আনে না। টুথপেস্টে ক্যালসিয়াম সংযুক্ত থাকলে ক্যালকুলাস তৈরীতে বাঁধা দেয়। এক গবেষণায় দেখা গেছে যে, জাইলিটল সংযুক্ত চুইং গাম এনামেল গঠনকল্পে খনিজদ্রব্য বৃদ্ধিতে সহায়ক ভূমিকা পালন করে। কিন্তু অন্য গবেষণায় দেখা গেছে, ক্যালসিয়ামযুক্ত কিংবা অন্যান্য ক্যালসিয়াম যৌগ নিয়ে উৎপাদিত চুইং গামে কোন অতিরিক্ত সুবিধা প্রদান করে না।

## তথ্যসূত্র

বিষয়শ্রেণী:চ্যুইং গাম
ওসমানী আন্তর্জাতিক বিমানবন্দর

থাম্ব|277x277পিক্সেল|ওসমানী আন্তর্জাতিক বিমানবন্দরের সম্মুখভাগ
**ওসমানী আন্তর্জাতিক বিমানবন্দর**  বাংলাদেশের একটি অন্যতম প্রধান এবং তৃতীয় বৃহত্তম আন্তর্জাতিক বিমানবন্দর। এটি দেশের উত্তর-পূর্ব কোণের বিভাগীয় শহর সিলেটে অবস্থিত। এটি মূল সিলেট শহর হতে উত্তর-পূর্ব দিকে ৫ মাইল (৮ কি.মি.) দূরে বড়শাল এলাকায় অবস্থিত। বিমানবন্দরটি বাংলাদেশ বেসামরিক বিমান চলাচল কর্তৃপক্ষ দ্বারা পরিচালিত হয় ও বাংলাদেশের জাতীয় এয়ারলাইন বিমান বাংলাদেশ এয়ারলাইন্স-এর জন্যও ব্যবহৃত হয়। বেসরকারি বিমান সংস্থা নভোএয়ার, এয়ার অ্যাস্ট্রা এবং ইউএস-বাংলা এয়ারলাইন্স সিলেট থেকে ঢাকায় অভ্যন্তরীণ ফ্লাইট পরিচালনা করে। বিমানবন্দর ব্যবহার করা যাত্রীদের অধিকাংশই প্রবাসী বাংলাদেশী এবং যুক্তরাজ্য বসবাস করা সিলেট বিভাগ-এর লোকজনের বংশধর।

## ইতিহাস
থাম্ব|275x275px|ওসমানী আন্তর্জাতিক বিমানবন্দরের পুরাতন ভবন
ওসমানী আন্তর্জাতিক বিমানবন্দর বাংলাদেশের তৃতীয় বৃহত্তম ও বাংলাদেশের তিনটি আন্তর্জাতিক বিমানবন্দরের একটি। ২০০২ সালে  আন্তর্জাতিক বিমানবন্দর হিসাবে উদ্বোধনের পর এটি ১৯৭১ সালের স্বাধীনতা যুদ্ধের মহানায়ক জেনারেল ওসমানীর নামানুসারে নামকরণ করা হয়। তারপূর্বে এটির নাম ছিল **সিলেট বিমানবন্দর**। **ওসমানী আন্তর্জাতিক বিমানবন্দর** থেকে লন্ডন যুক্তরাজ্য ও দুবাইসহ বিভিন্ন দেশের সাথে সরাসরি বিমান চলাচল করে। তাছাড়াও দেশের অভ্যন্তরে ঢাকা - সিলেট, সিলেট-চট্টগ্রাম ইত্যাদি রুটেও বিমান চলাচল করে থাকে। খুব সাম্প্রতিক সিলেট- শিলচর ও সিলেট- কক্সবাজার রুটেও বিমান চলাচলের কথা রয়েছে।

## বিমান এবং গন্তব্যস্থল
বিমান বাংলাদেশ এয়ারলাইন্স আবুধাবি, দোহা, দুবাই, লন্ডনের হিথ্রো ও জেদ্দা থেকে সিলেটে নিয়মিত ফ্লাইট পরিচালনা করে। এছাড়া অন্যান্য বেসরকারি বিমান সংস্থা অভ্যন্তরীণ ফ্লাইট পরিচালনা করে।

### কার্গো

## ঘটনা-দুর্ঘটনা
* ২২ ডিসেম্বর ১৯৯৭, একটি ফকার এফ২৮-৪০০০ মডেলের বিমান নিয়ে বিমান বাংলাদেশ এয়ারলাইন্সের ফ্লাইট **বিজি-৬০৯** ৮৫ জন যাত্রী ও ৪ জন ক্রু নিয়ে ঢাকা থেকে সিলেট যাচ্ছিল। যা অবতরণ করার সময় ঘন কুয়াশার কারণে রানওয়ে পাদদেশ থেকে ৫.৬ কিলোমিটার দূরে একটি ধানক্ষেতে বিধ্বস্ত হয়। এতে ১৭ জন যাত্রী আহত হয়।
* ৮ অক্টোবর ২০০৪, একটি ফকার এফ২৮-৪০০০ মডেলের বিমান নিয়ে বিমান বাংলাদেশ এয়ারলাইন্সের ফ্লাইট **বিজি-৬০১** ৭৯ জন যাত্রী ও ৪ জন ক্রু নিয়ে ঢাকা থেকে সিলেট যাচ্ছিল। অবতরণের পর রানওয়ে ভেজা থাকার কারণে বিমানটি রানওয়ে থেকে ছিটকে খাঁদে পড়ে যায়। এতে ২ জন যাত্রী আহত হয়।

## তথ্যসূত্র

## বহিঃসংযোগ

* এভিয়েশন সুরক্ষা নেটওয়ার্ক: সিলেট বেসামরিক বিমানবন্দর 
* বাংলাদেশ বেসামরিক বিমান চলাচল কর্তৃপক্ষ: বিমানবন্দর 
* চলমান ফ্লাইট সমূহ 

বিষয়শ্রেণী:সিলেট বিভাগের বিমানবন্দর
বিষয়শ্রেণী:সিলেট জেলার পরিবহন
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
বিষয়শ্রেণী:বাংলাদেশের বিমানচালনা
চুচিয়াং নদীর ব-দ্বীপ অববাহিকা

**চুচিয়াং নদীর ব-দ্বীপ অববাহিকা**  গণপ্রজাতন্ত্রী চীনের কুয়াংতুং প্রদেশের নিম্নাঞ্চলের চুচিয়াং নদীর অববাহিকায় দক্ষিণ চীন সাগর-সংলগ্ন এলাকায় অবস্থিত। এই স্থানটি বিশ্বের অনত্যম ঘনবসতিপূর্ণ এলাকা এবং চীনের অর্থনৈতিক কর্মকাণ্ডের অন্যতম প্রধান কেন্দ্র বলে পরিচিত। আধুনিক নগর গবেষণায় এই স্থানটিকে অন্যতম প্রধান মহাপৌরপুঞ্জ (Megalopolis) হিসেবে চিহ্নিত করা হয়ে থাকে।

## বহিঃস্থ লিংক

* Economic profile for the Pearl River Delta at HKTDC
* Images from Scientific Visualisation Studio at NASA
* Key Cities of the Pearl River Delta
* Introducing the Pearl River Delta
* Getting around the Pearl River Delta 

বিষয়শ্রেণী:ব-দ্বীপ
বিষয়শ্রেণী:চীনের মহানগর এলাকা
বিষয়শ্রেণী:মোহনা
ইয়োহান গেয়র্গ ভাগলার

**ইয়োহান গেয়র্গ ভাগলার** (মার্চ ২৮, ১৮০০-আগস্ট ২৩, ১৮৩২) (ইংরেজি Johann Georg Wagler) ছিলেন একজন জার্মান পক্ষীবিদ, উভচরবিদ ও সরীসৃপবিদ।

ভাগলার ইয়োহান বাপ্টিস্ট ফন স্পিক্সের সহকারী হিসেবে মিউনিখ বিশ্ববিদ্যালয়ের জ্যুলজিক্যাল মিউজিয়ামে কর্মজীবন শুরু করেন। স্পিক্সের মৃত্যুর পর ১৮২৮ সালে তিনি জ্যুলজিক্যাল মিউজিয়ামের সভাপতি পদে যোগ দেন। তিনি প্রাণী নমুনা সংগ্রহের জন্য ব্রাজিলসহ একাধিক দেশ ভ্রমণ করেন। ব্রাজিল থেকে আসা অসংখ্য নমুনার ওপর তিনি কাজ করেন এবং *Monographia Psittacorum* (১৮৩২) রচনা করেন। এ গ্রন্থে তিনি নীল ম্যাকাওয়ের বর্ণনা অন্তর্ভুক্ত করেন।

প্রণী সংগ্রহ অভিযানের সময় নিজের ছোঁড়া গুলির আঘাতে তিনি নিজে আহত হন এবং এই আঘাতের ফলে সৃষ্ট সংক্রমণে ১৮৩২ সালে মুনচেন-মোসাচ (München-Moosach)-এ তার মৃত্যু হয়।

## রচনাপঞ্জি
ইয়োহান গেয়র্গ ভাগলার-এর মোট ৪টি রচনা বর্তমানে পাওয়া যায়; এগুলো হলোঃ
* *Monographia Psittacorum* (মিউনিখঃ ১৮৩২)। সহ-লেখকঃ Wetmore, Alexander।
* *Natürliches System der Amphibien : mit vorangehender Classification der Säugethiere und Vögel : ein Beitrag zur vergleichenden Zoologie* (মুচেনঃ ১৮৩০)। সহ-লেখকঃ Richmond, Charles Wallace।
* *Serpentum Brasiliensium species novae* = ou, Histoire naturelle des espèces nouvelles de serpens : recueillies et observées pendant le voyage dans l'intérieur du Brésil dans les années 1817, 1818, 1819, 1820 (মিউনিখঃ ১৮২৪)। সহ-লেখকঃ Spix, Johann Baptist von।
* *Wagler's Six ornithological memoirs from the 'Isis.*' (লন্ডনঃ ১৮৮৪)। সম্পাদনায়ঃ P.L. Sclater।

## তথ্যসূত্র
 সংগ্রহঃ ২৮।০৯।২০১২ তারিখ।

## গ্রন্থপঞ্জি
* Adler, Kraig, editor. 1989. *Contributions to the History of Herpetology*. Society for the Study of Amphibians and Reptiles (SSAR). 202 pp. .

বিষয়শ্রেণী:পক্ষিবিজ্ঞানী
বিষয়শ্রেণী:জার্মান পক্ষিবিজ্ঞানী
বিষয়শ্রেণী:১৮০০-এ জন্ম
বিষয়শ্রেণী:১৮৩২-এ মৃত্যু